கேள்வி: மோராபந்த் திரியம்பக் பிங்ளே - ஆரம்ப கால வாழ்க்கை என்பது என்ன?
பதில்: இவர் 1620 நிம்கான் என்ற இடத்தில் தேசஸ்த் பிராமணர் குடும்பத்தில் பிறந்தார் [https://books.google.com/books?id=iF8MAAAAIAAJ Shivaji and the Maratha Art of War By Murlidhar Balkrishna Deopujari, Page 254] . 1647 ஆம் ஆண்டில், மராட்டியப் பேரரசு நிறுவுவதில் இவர் சிவாஜியுடன் சேர்ந்தார். பிஜப்பூர் சுல்தானகம் ஆதில் ஷாவின் படைகளுக்கு எதிராக சிவாஜியின் படைகளின் 1659இல் நடந்த வெற்றிகரமான பிரதாப்காட் போர் பங்கேற்ற போர்வீரர்களில் இவரும் ஒருவர். இப்போரில் ஆதில் ஷாவின் படைத்தலைவர் அப்சல் கான் (படைத்தலைவர்) மரணத்தில் முடிந்தது. முகலாயப் பேரரசு எதிரான திரியம்பகேசுவர் கோட்டை மற்றும் வனி- டிண்டோரி ஆகிய இடங்களில் நடந்த போர்களிலும் இவர் பங்கேற்றார். 1664 இல் சிவாஜியின் சூரத்து மீதான படையெடுப்பில் பங்கேற்றார். சிவாஜியின் மகன் சம்பாஜி ஆக்ராவிலிருந்து தப்பித்த பின்னர் மதுராவில் இவரது உறவினர்களுடன் தங்கினார்.
கேள்வி: மோராபந்த் திரியம்பக் பிங்ளே - நிர்வாகம் என்பது என்ன?
பதில்: மோராபந்த் சிவாஜியின் ஆட்சிக்கு நல்ல வருவாய் நிர்வாகத்தை அறிமுகப்படுத்தினார். மேலும் பாதுகாப்பு மற்றும் முக்கியக் கோட்டைகளின் பராமரிப்பு தொடர்பான திட்டமிடலில் முக்கியப் பங்கு வகித்தார். பிரதாப்காட் கோட்டை கட்டுமானத்திற்கும், அதன் நிர்வாகத்திற்கும் இவர் பொறுப்பேற்றார். சிவாஜி இறந்தபோது, இவர் நாசிக் மாவட்டத்திலுள்ள சல்கெர்-முல்கர் கோட்டைகளின் மேம்பாட்டு நடவடிக்கைகளின் மேற்பார்வையாளராக பணிபுரிந்தார். சிவாஜியின் வாரிசான சம்பாஜியின் கீழ், 1681 இல் புர்ஹான்பூர் போரிலும் பங்கேற்றார்.